Ef haldin yrði fegurðarsamkeppni blómapotta þá yrðu þessir án efa sigurvegarar . Gylltir , kopar og silfraðir blómapottar frá Skultuna . Ég hef átt einn gylltan lengi og er þessa stundina með lítið gervi Ikea jólatré í honum og fæ mjög oft spurningar um hann . Umræddir blómapottar eru hannaðir af Monicu Förster fyrir Skultuna eftir gamaldags málmsnúning og halda í heiðri aldagömlum hefðum hjá Skultuna sem stofnað var árið 1607 . Pottarnir koma í gljáfægðu eða burstuðu messing , kopar og silfurhúðuðu messing . – Færslan er ekki unnin í samstarfi – Skultuna blómapottarnir fást m.a. hjá Winston Living . Ég er nýlega orðin mjög áhugasöm um Skultuna , aldagamalt fyrirtæki en þó hefur ekki mikið farið fyrir því á Íslandi . Áherslan er á mikil gæði , notagildi og fallega hönnun , og segjast þau vera að búa til antíkmuni morgundagsins ! Þetta er ein af mörgum vörum sem ég er heilluð af frá merkinu , en mér þótti þeir eiga skilið sína eigin færslu svo ótrúlega fallegir eru þeir !